title: Id-Deċiżjoni tal-Kunsill tat-13 ta' Lulju 1998 li tapprova t-test ta' l-emenda tad-dispożizzjonijiet marbuta mal-kummerċ tat-Trattat dwar il-Karta ta' l-Enerġija u l-applikazzjoni provvisorja tiegħu approvata mill-Konferenza tal-Karta dwar l-Enerġija u l-Konferenza Internazzjonali tal-Firmatarji tat-Trattat tal-Karta dwar Enerġija

text:
Avviż Legali Importanti

|

31998D0537

Official Journal L 252 , 12/09/1998 P. 0021 - 0022

		Id-Deċiżjoni tal-Kunsilltat-13 ta' Lulju 1998li tapprova t-test ta' l-emenda tad-dispożizzjonijiet marbuta mal-kummerċ tat-Trattat dwar il-Karta ta' l-Enerġija u l-applikazzjoni provvisorja tiegħu approvata mill-Konferenza tal-Karta dwar l-Enerġija u l-Konferenza Internazzjonali tal-Firmatarji tat-Trattat tal-Karta dwar Enerġija(98/537/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 113 miġjub fih, flimkien ma’ l-ewwel sentenza ta' l-Artikolu 228(2),Wara li kkunsidra l-Artikolu 3(2) tad-Deċiżjoni tal-Kunsill u tal-Kummissjoni 98/181/KE, KEFA, Euratom tat-23 ta' Settembru 1997 [1],Wara li kkunsidra l-proposta mill-Kummissjoni,Billi t-Trattat tal-Karta dwar l-Enerġija ġie iffirmat fis-17 ta' Diċembru 1994 mill-Komunitajiet Ewropej u mill-Istati Membri tagħhom;Billi l-Komunitajiet Ewropej u l-maġġoranza l-kbira ta' l-Istati Membri tagħhom iddepositaw l-istrumenti tagħhom ta' approvazzjoni jew ratifika fis-16 ta' Diċembru 1997 mad-Depositarju, l-Gvern tar-Repubblika Portugiza;Billi l-Istati Membri l-oħra għandhom jirratifikaw it-Trattat tal-Karta dwar l-Enerġija dalwaqt;Billi t-Trattat tal-Karta dwar l-Enerġija daħal fis-seħħ fis-16 ta' April 1998;Billi mill-jum tal-firma tiegħu t-Trattat tal-Karta dwar l-Enerġija ġie applikat, sa l-aktar limitu possibbli, fuq bażi provviżorju u għandu jkompli jiġi hekk applikat sal-limitu possibbli, minn dawk il-firmatarji li s'issa għadhom ma rratifikawx it-Trattat;Billi t-Trattat tal-Karta dwar l-Enerġija jipprovdi għall-eżami tad-dispożizzjonijiet tiegħu ta' kummerċ fid-dawl tar-riżultati tas-Sensiela Urugwajana ta' Negozjati Multilaterali ta' Kummerċ u ta' l-inklużjoni ta' tagħmir marbut ma’ l-enerġija fid-dispożizzjonijiet tal-kummerċ, bil-ħsieb ta' tl-adozzjoni ta' dawk l-emendi mill-Konferenza tal-Karta dwar l-Enerġija;Billi d-dħul fit-Trattat tad-dispożizzjonijiet rilevanti tat-WTO b’referenza minflok id-dispożizzjonijiet ta' l-1947 tal-GATT li jinsabu fih, kif ukoll l-inklużjoni ta' tagħmir marbut ma l-enerġija fid-dispożizzjonijiet tal-kummerċ, huma fl-interess tal-Komunità;Billi l-Komunità għandha kompetenza esklużiva għal politika komuni kummerċjali;Billi nżammet Konferenza Internazzjonali fl-istess waqt tal-Konferenza tat-Trattat tal-Karta dwar l-enerġija biex tippermetti s-sehem tal-firmatarji tat-Trattat tal-Karta dwar l-Enerġija fil-proċedura ta' teħid tad- deċiżjonijiet;Billi l-Konferenza tal-Karta dwar l-Enerġija u l-imsemmija Konferenza Internazzjonali miżmuma fl-24 ta' April 1998 qablu dwar it-test ta' l-emenda għad-dispożizzjonijiet marbuta mal-kummerċ tat-Trattat tal-Karta dwar l-Enerġija, inkluża l-lista ta' apparat marbut ma’ l-enerġija, u dwar deċiżjonijiet relatati, patti ta' ftehim u stqarrijiet oħra (Emenda Kummerċjali);Billi l-Komunità għandha tagħti approvazzjoni formali definittiva lit-test ta' l-Emenda Kummerċjali;Billi l-Emenda Kummerċjali għandha tiġi applikata fuq bażi provvisorja sad-dħul fis-seħħ tagħha, b'konformità mad-dispożizzjonijiet tagħha,IDDEĊIEDA KIF ĠEJ:Artikolu 11. It-test ta' l-Emenda tad-dispożizzjonijiet marbuta mal-kummerċ tat-Trattat tal-Karta dwar l-Enerġija, li dwaru sar ftehim fil-Konferenza tal-Karta ta' l-Enerġija/Konferenza Internazzjonali fl-24 ta' April 1998, inkluża l-lista ta' tagħmir marbut ma’ l-enerġija u d-deċiżjonijiet, patti ta' ftehim u stqarrijiet marbuta, qiegħed b'dan jiġi approvat definitivament f'isem il-Komunità Ewropea.2. It-test ta' l-Emenda Kummerċjali huwa mehmuż ma’ din id-Deċiżjoni.3. L-approvazzjoni formali tat-test ta' l-Emenda Kummerċjali mill-Komunità għandha tiġi notifikata lis-Segretarjat tal-Karta dwar l-Enerġija mill-Kummissjoni.Artikolu 2L-Emenda Kummerċjali għandha tiġi applikata fuq bażi provvisorja skond id-dispożizzjonijiet tagħha 90 jum wara l-adozzjoni tagħha mill-Konferenza tal-Karta dwar l-Enerġija u għandha tiġi applikata definitivament mad-dħul tagħha fis-seħħ.Magħmula fi Brussell, fit-13 ta' Lulju 1998.Għall-KunsillIl-PresidentW. Schüssel[1] ĠU L 69, tad-9.3.1998, p. 1.--------------------------------------------------


title: Deċiżjoni tar-rapreżentanti tal-Gvernijiet tal-Istati Membri tal-Komunità Ewropea, li jiltaqgħu fi ħdan il-Kunsill tat-18 ta' Settembru 2000 dwar l-applikazzjoni provviżorja tal-Ftehim Intern bejn ir-Rapreżentanti tal-Gvernijiet ta' l-Istati Membri, li ltaqgħu fi ħdan il-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-implementazzjoni tal-Ftehim ta' Sħubija ACP-KE

text:
Avviż Legali Importanti

|

42000D1215(02)

Official Journal L 317 , 15/12/2000 P. 0375 - 0375

		Deċiżjoni tar-rapreżentanti tal-Gvernijiet tal-Istati Membri tal-Komunità Ewropea, li jiltaqgħu fi ħdan il-kunsilltat-18 ta' Settembru 2000dwar l-applikazzjoni provviżorja tal-Ftehim Intern bejn ir-Rapreżentanti tal-Gvernijiet ta' l-Istati Membri, li ltaqgħu fi ħdan il-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-implementazzjoni tal-Ftehim ta' Sħubija ACP-KE(2000/771/KE)IR-RAPREŻENTANTI TAL-GVERNIJIET TAL-ISTATI MEMBRI TAL-KOMUNITÀ EWROPEA, LI JILTAQGĦU FI ĦDAN IL-KUNSILL,Wara li kkunsidraw it-Trattat li jistabbilixxi l-Komunità Ewropea,Wara li ikkunsidraw il-Ftehim ta' Sħubija ACP-KE iffermat fi Cotonou (Benin) fit-23 ta' Ġunju 2000, minn hawn il-quddiem referut bħala "il-Ftehim ACP-KE",Wara li kkunsidraw l-abbozz mill-Kummissjoni,billi:(1) Bi qbil ma' l-Artikolu 366(3) tar-Raba' Konvenzjoni ACP-KE, il-Kunsill ta' Ministri ACP-KE għandu jadotta Deċiżjoni dwar il-miżuri transitorji applikabbli bejn it-2 ta' Awissu 2000 u d-dħul fis-seħħ tal-Ftehim ACP-KE.(2) L-adozzjoni ta' dawn il-miżuri tranżitorji għandha tinvolvi l-implementazzjoni kmieni ta' kważi id-dispożizzjonijiet kollha tal-Ftehim ACP-KE, apparti milli d-dispożizzjonijiet dwar l-implimentazzjoni tad-9 EDF.(3) L-Istati Membri, li ltaqgħu fi ħdan il-Kunsill, kienu adottaw il-Ftehim Intern dwar il-miżuri li għandhom jittieħdu u l-proċeduri li għandhom ikunu segwiti għall-implementazzjoni tal-Ftehim ACP-KE. Dan il-Ftehim Intern ma jistgħax jidħol fis-seħħ sakemm ikun adottat minn kull Stat Membru bi qbil mal-ħtiġiet kostituzzjonali tiegħu.(4) Bi qbil ma l-Artikolu 6 tal-miżuri transitorji applikabbli bejn it-2 ta' Awissu 2000 u d-dħul fis-seħħ tal-Ftehim ACP-KE, l-Istati Membri u l-Komunità sejrin ikunu meħtieġa li jieħdu l-miżuri meħtieġa għall-applikazzjoni tagħhom, kull wieħed jaġixxi f'ismu stess.(5) Għalhekk, sabiex ikunu stabbiliti il-proċeduri li għandhom ikunu segwiti mill-Istati Membri matul il-perjodu ta' l-implementazzjoni kmieni tal-Ftehim ACP-KE, dispożizzjoni għandha ssir għall-applikazzjoni proviżorja tal-Ftehim Intern.IDDEĊIDEW KIF ĠEJ:Artikolu 1Id-dispożizzjonijiet tal-Ftehim Intern bejn ir-Rapreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-miżuri li għandhom jittieħdu u l-proċeduri li għandhom ikunu segwiti għall-implimentazzjoni tal-Ftehim ta' Sħubija ACP-KE għandhom ikunu applikati proviżjonalment mit-2 ta' Awissu 2000.It-test ta' dan il-Ftehim Intern huwa mehmuż ma' din id-Deċiżjoni.Artikolu 2Din id-Deċiżjoni għandha tidħol fis-seħħ fl-istess waqt ta' meta l-miżuri tranżitorji għall-implimentazzjoni kmieni tal-Ftehim ACP-KE.Għandha tibqa fis-seħħ sad-dħul fis-seħħ tal-Ftehim Intern li jikkonċerna l-miżuri li għandhom ikunu meħuda u l-proċeduri li għandhom ikunu segwiti għall-implimentazzjoni tal-Ftehim ACP-KE.Artikolu 3Din id- Deċisjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fi Brussel, fit-18 ta' Settembru 2000.F'isem il-Gvernijiet tal-Istati MembriIl-PresidentH. Védrine--------------------------------------------------


title: 2013/456/UE: Deċiżjoni tal-Kunsill tat- 22 ta’ Lulju 2013 li temenda d-Deċiżjoni 97/836/KE bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma’ vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet ( “Ftehim Rivedut tal-1958” )

text:
               14.9.2013

               MT

               Il-Ġurnal Uffiċjali tal-Unjoni Ewropea

               L 245/25

         DEĊIŻJONI TAL-KUNSILL
   tat-22 ta’ Lulju 2013
   li temenda d-Deċiżjoni 97/836/KE bil-għan tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma’ vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”)
   (2013/456/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) tiegħu, flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Bid-Deċiżjoni tal-Kunsill 97/836/KE (1), l-Unjoni aderixxiet mal-Ftehim tal-Kummissjoni Ekonomika tan-Nazzjonijiet Uniti għall-Ewropa li jikkonċerna l-adozzjoni tal-preskrizzjonijet tekniċi uniformi għall-vetturi bir-roti, tagħmir u partijiet liema jistgħu jkunu ffittjati u/jew ikunu użati ma’ vetturi bir-roti u l-kondizzjonijiet għar-rikonoxximent reċiproku tal-approvazzjonijiet mogħtija fuq il-bażi ta’ dawn il-preskrizzjonijiet (“Ftehim Rivedut tal-1958”).

               (2)

               Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (2) issostitwiet is-sistemi ta’ approvazzjoni tal-Istati Membri bi proċedura ta’ approvazzjoni tal-Unjoni, li stabbilixxiet qafas armonizzat li jinkludi d-dispożizzjonijiet amministrattivi u r-rekwiżiti tekniċi ġenerali għall-vetturi l-ġodda kollha, is-sistemi, il-komponenti u l-unitajiet tekniċi separati. Dik id-Direttiva inkorporat ir-Regolamenti tal-UNECE fis-sistema tal-UE għall-approvazzjoni tat-tip tal-vetturi, jew bħala rekwiżiti għall-approvazzjoni tat-tip jew bħala alternattivi għal-leġislazzjoni tal-UE. Minn meta ġiet adottata d-Direttiva 2007/46/KE, ir-Regolamenti tal-UNECE qed jiġu inkorporati dejjem aktar fil-leġislazzjoni tal-Unjoni fil-qafas tal-approvazzjoni tat-tip tal-vetturi fl-UE.

               (3)

               Bidliet għat-Trattati li fuqhom hija bbażata l-Unjoni seħħew wara l-adozzjoni tad-Deċiżjoni 97/836/KE. It-Trattat dwar il-Funzjonament tal-Unjoni Ewropea biddel sostanzjalment il-proċedura li għandha tiġi segwita għall-konklużjoni tal-ftehimiet bejn l-Unjoni u l-organizzazzjonijiet internazzjonali, u b’hekk kien meħtieġ li d-Deċiżjoni 97/836/KE tiġi adattata għall-proċeduri l-ġodda.

               (4)

               Il-proċedura biex tiġi stabbilita l-pożizzjoni li għandha tiġi adottata f’isem l-Unjoni fin-Nazzjonijiet Uniti fir-rigward tal-adozzjoni tar-Regolamenti tal-UNECE jew l-emendi għar-Regolamenti tal-UNECE għandha tiġi adattata għall-proċeduri l-ġodda stabbiliti fl-Artikolu 218(9) tat-Trattat dwar il-Funzjonament tal-Unjoni Ewropea.

               (5)

               L-istess proċedura għandha tiġi segwita wkoll meta l-Unjoni tiddeċiedi li tapplika r-Regolamenti tal-UNECE li magħhom ma aderixxietx fil-mument tal-adeżjoni tagħha mal-Ftehim Rivedut, jew tiddeċiedi li ma tkomplix tapplika Regolament tal-UNECE li hija tkun aċċettat qabel.

               (6)

               Huwa xieraq li l-proċedura biex jiġu adottati l-emendi proposti għall-Ftehim Rivedut sottomessi mill-Unjoni, kif ukoll id-deċiżjoni dwar jekk titqajjimx oġġezzjoni għal emenda proposta, tkun l-istess bħall-proċedura għall-adeżjoni ma’ ftehimiet internazzjonali.

               (7)

               Għaldaqstant, id-Deċiżjoni 97/836/KE għandha tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni tal-Kunsill 97/836/KE hija b’dan emendata kif ġej:

               (1)

               Il-paragrafi 2 u 3 tal-Artikolu 3 huma sostitwiti b’dan li ġej:
               “2.   Skont l-Artikolu 1(6) tal-Ftehim Rivedut, l-Unjoni tista’, b’konformità mal-proċedura stabbilita fl-Artikolu 218(9) tat-Trattat dwar il-Funzjonament tal-Unjoni Ewropea (TFUE), tiddeċiedi li ma tkomplix tapplika Regolament UNECE li hija tkun aċċettat qabel.
               3.   Skont l-Artikolu 1(7) tal-Ftehim Rivedut, l-Unjoni tista’, b’konformità mal-proċedura stabbilita fl-Artikolu 218(9) tat-TFUE, tiddeċiedi li tapplika Regolament wieħed, ftit Regolamenti jew ir-Regolamenti kollha tal-UNECE li magħhom ma aderixxietx fil-mument tal-adeżjoni tagħha mal-Ftehim Rivedut.”.

               (2)

               L-Artikolu 4 huwa b’dan emendat kif ġej:

                           (a)

                           Il-paragrafu 2 huwa sostitwit b’dan li ġej:
                           “2.   L-Unjoni għandha tivvota favur l-adozzjoni ta’ kwalunkwe Regolament tal-UNECE jew abbozz tal-emenda għal Regolament tal-UNECE fejn l-abbozz ikun ġie approvat b’konformità mal-proċedura stabbilita fl-Artikolu 218(9) tat-TFUE.”;

                           (b)

                           Il-paragrafu 4 huwa mħassar. Ir-referenzi għall-Artikolu 4(4) fid-Direttiva 2007/46/KE u r-Regolament (KE) Nru 661/2009 tal-Parlament Ewropew u tal-Kunsill (3) għandhom jitqiesu bħala referenzi għall-Artikolu 4(2).

               (3)

               L-Artikolu 5 huwa sostitwit b’dan li ġej:
               “Artikolu 5
               1.   L-emendi proposti għall-Ftehim Rivedut ippreżentati lill-Partijiet Kontratenti f’isem l-Unjoni għandhom jiġu adottati b’konformità mal-proċedura stabbilita fl-Artikolu 218(6)(a) tat-TFUE.
               2.   Id-deċizjoni dwar jekk titqajjimx oġġezzjoni jew le għal emenda proposta għall-Ftehim Rivedut ippreżentata minn Parti Kontraenti oħra għandha tittieħed b’konformità mal-proċedura stabbilita fl-Artikolu 218(6)(a) tat-TFEU.
               Fejn dik il-proċedura ma ġietx ikkompletata ġimgħa qabel l-iskadenza tal-limitu ta’ żmien previst fl-Artikolu 13(2) tal-Ftehim Rivedut, l-Unjoni għandha tiddikjara oġġezzjoni għall-emenda qabel ma jiskadi dak il-limitu ta’ żmien.”.

               (4)

               L-Anness III huwa b’dan emendat kif ġej:

                           (a)

                           Il-punt 1 huwa emendat kif ġej:

                                       (i)

                                       L-ewwel paragrafu huwa sostitwit b’dan li ġej:
                                       “Il-kontribut tal-Unjoni fir-rigward tal-prijoritajiet tal-programm ta’ ħidma għandu jiġi stabbilit kif xieraq b’konformità mal-proċedura stabbilita fl-Artikoli 218(3) u (4) tat-TFEU flimkien mal-Artikolu 207(2) tat-TFUE.”;

                                       (ii)

                                       Fit-tielet paragrafu, l-ewwel sentenza hija sostitwita b’dan li ġej:
                                       “Wara din il-fażi ta’ tħejjija, il-Kummissjoni għandha tirrappreżenta lill-Unjoni fil-Kumitat Amministrattiv kif stabbilit mill-Artikolu 1 tal-Ftehim Rivedut bħala kelliem għall-Unjoni, b’konformità mal-Artikolu 207 tat-TFUE.”.

                           (b)

                           Fil-punt 2, it-tieni sentenza tat-tieni subparagrafu hija sostitwita b’dan li ġej:
                           “Għal dan il-għan il-Kummissjoni għandha tippreżenta l-proposta tagħha hekk kif jiġu pprovduti l-komponenti essenzjali kollha tal-abbozz tar-Regolament tal-UNECE.”.

         Artikolu 2
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta’ Lulju 2013.

            Għall-Kunsill

            Il-President

         C. ASHTON

      (1)  ĠU L 346, 17.12.1997, p. 78.

      (2)  ĠU L 263, 9.10.2007, p. 1.

      (3)  ĠU L 200, 31.7.2009, p. 1.


title: 2013/622/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/357

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2011
   (2013/622/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta tal-Inizjattiva dwar il-Mediċini Innovattivi għas-sena finanzjarja 2011, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (4), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0088/2013),

               1.

               Jagħti l-kwittanza lid-Direttur Eżekuttiv tal-Impriża Konġunta tal-Inizjattiva dwar il-Mediċini Innovattivi għall-implimentazzjoni tal-baġit tal-Impriża Konġunta għas-sena finanzjarja 2011;

               2.

               Jipprezenta l-kummenti tiegħu fir-rizoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta tal-Inizjattiva dwar il-Mediċini Innovattivi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 6, 10.1.2013, p. 27.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 38.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta tal-Inizjattiva dwar il-Mediċini Innovattivi għas-sena finanzjarja 2011, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05755/2013 — C7-0040/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (4), u b’mod partikolari l-Artikolu 11(4) tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0088/2013),

                  A.

                  billi l-Impriża Konġunta tal-Inizjattiva dwar il-Mediċini Innovattivi (l-“Impriża Konġunta”) twaqqfet f’Diċembru 2007 għal perjodu ta’ 10 snin biex ittejjeb b’mod sinifikanti l-effiċjenza u l-effikaċja tal-proċess tal-iżvilupp tal-mediċini, bil-mira fit-tul li s-settur farmaċewtiku jipproduċi mediċini innovattivi li jkunu aktar effikaċi u sikuri,

                  B.

                  billi l-Impriża Konġunta bdiet tiffunzjona b’mod awtonomu fis-16 ta’ Novembru 2009,

                  C.

                  billi l-Qorti tal-Awdituri tiddikjara li kisbet assigurazzjonijiet raġonevoli li l-kontijiet annwali tal-Impriża Konġunta għas-sena finanzjarja 2011 huma affidabbli u li l-operazzjonijiet li jaqgħu taħthom huma legali u regolari,

                  D.

                  billi l-Qorti tal-Awdituri tat opinjoni kwalifikata dwar il-legalità u r-regolarità tal-operazzjonijiet li fuqhom huma bbażati l-kontijiet tal-Impriża Konġunta;

                  E.

                  billi l-kontribuzzjoni massima mill-Unjoni għall-Impriża Konġunta għall-perjodu ta’ 10 snin hija EUR 1 000 000 000, somma li għandha titħallas mill-baġit tas-Seba’ Programm ta’ Qafas għar-Riċerka,

         Il-ġestjoni baġitarja u finanzjarja

                  1.

                  Jinnota bi tħassib li l-baġit tal-Impriża Konġunta għas-sena finanzjarja 2011 u l-pjan ta’ implimentazzjoni kienu adottati mill-Bord Governattiv biss fl-4 ta’ April 2011 minħabba ż-żmien li ttieħed biex jiġu stabbiliti l-prijoritajiet xjentifiċi li kellhom jiġu inklużi fil-pjan annwali ta’ implimentazzjoni u biex ikun hemm qbil dwarhom; jinnota li dan dewwem it-tnedija tas-sejħa għal proposti u għall-ewwel kwart tas-sena kollu, l-Impriża Konġunta kienet obbligata tuża r-regola baġitarja provviżorja tal-parti minn kull tnax biex twettaq pagamenti;

                  2.

                  Jinsab imħassab dwar il-fatt li r-rata ta’ implimentazzjoni għall-approprjazzjonijiet ta’ impenn ta’ EUR 159 000 000, disponibbli għal attivitajiet ta’ riċerka, kienet 66 % u li ġiet implimentata permezz ta’ impenn globali li jkopri r-raba’ sejħa għal proposti; huwa mħasseb dwar ir-rata tal-implimentazzjoni baxxa tal-baġit, u barra minn hekk, dwar l-attivitajiet sottostanti tal-Impriża Konġunta; jieħu debitament nota tal-fatt li l-livell għoli ta’ approprjazzjonijiet mhux użati tal-baġit amministrattiv (44 %) jindika li dan ma kienx ibbażat fuq stimi realistiċi; jappella għal rapport dettaljat dwar il-progress fuq dawk in-nuqqassijiet li jagħmel proposti speċifiċi għal titjib gradwali fir-rata ta’ implimentazzjoni u għal stima aktar realistika tar-riżorsi finanzjarji meħtieġa;

                  3.

                  Jiddispjaċih, għalhekk, li approprjazzjonijiet ta’ impenn li jammontaw għal EUR 117 000 000 u approprjazzjonijiet ta’ pagament li jammontaw għal EUR 65 000 000 mhux użati fis-sena finanzjarja 2010 ġew riportati għall-2011 u approprjazzjonijiet ta’ impenn li jammontaw għal EUR 62 miljun u approprjazzjonijiet ta’ pagament li jammontaw għal EUR 11 000 000 mhux użati matul is-sena finanzjarja 2011 ġew riportati għall-2012; jilqa’ t-titjib li sar għall-2012 fejn ir-rati ġenerali ta’ eżekuzzjoni għall-approprjazzjonijiet ta’ impenn kienu 96 % u għall-approprjazzjonijiet ta’ pagament kienu 97 %;

                  4.

                  Jinsab imħasseb fuq il-fatt li l-kontijiet annwali tal-Impriża Konġunta rċevew opinjoni kwalifikata mill-Qorti tal-Awdituri dwar il-legalità u r-regolarità tal-operazzjonijiet li jaqgħu taħt dawk il-kontijiet minħabba li r-rata ta’ żbalji li rriżultat mill-awditi ex post kienet ta’ 6,84 %; jieħu nota tal-fatt li l-Impriża Konġunta kkompletat awditi ex post li jkopru EUR 2,2 miljun (18,8 % tal-kontribuzzjoni aċċettata tal-Impriża Konġunta għall-ewwel sejħa validata mill-Impriża Konġunta f’Ġunju 2011); jiddispjaċih li abbażi li l-ewwel awditi tal-Impriża Konġunta applikaw il-metodoloġija tagħha stess, ir-rata ta’ żbalji misjuba kienet ta’ 4,58 % filwaqt li r-rata ta’ żbalji residwi kienet ta’ 3,72 %; jistenna li l-Qorti tal-Awdituri u l-Impriża Konġunta jaqblu fuq metodoloġija ta’ awditjar li għall-istess awditi ex post tipproduċi l-istess riżultati; itenni li l-Impriża Konġunta għandha ssaħħaħ mingħajr dewmien il-kwalità tal-kontrolli ex ante tagħha, b’mod partikolari għall-ġestjoni tal-għotjiet; jitlob li l-awtorità ta’ kwittanza tkun informata bir-riżultati tal-proċessi tal-awditu ex ante li jmiss imwettqa mill-Impriża Konġunta;

                  5.

                  Jappella, għalhekk, għal rapport dettaljat dwar il-progress li jagħmel proposti speċifiċi għal tnaqqis gradwali fir-rata ta’ żbalji;

         Sejħiet għal proposti

                  6.

                  Jenfasizza l-fatt li l-Impriża Konġunta organizzat sejħiet għal proposti fl-2008, l-2009 u l-2010 li rriżultaw fi ftehimiet ta’ għotja ffirmati li ammontaw għal total ta’ EUR 269 000 000 fl-aħħar tas-sena 2011 u li fl-2012 il-ħames sejħa tnediet b’kontribuzzjoni indikattiva bbaġitjata tal-Unjoni ta’ EUR 80 000 000; jinsab imħasseb dwar il-fatt li jekk is-sejħiet għal proposti jibqgħu fil-livell kurrenti, huwa probabbli ħafna li t-total disponibbli tal-kontribuzzjoni tal-Unjoni ma jintużax; jitlob lill-Impriża Konġunta tagħmel l-aħjar użu possibbli tar-riżorsi li ġew allokati għall-implimetazzjoni tal-Inizjattiva Teknoloġika Konġunta dwar il-Mediċini Innovattivi;

                  7.

                  Jieħu nota tal-inkonsistenzi bejn id-deċiżjonijiet tal-Bord Governattiv u r-rapport dwar il-ġestjoni baġitarja u finanzjarja, jiġifieri l-fatt li fir-rapport l-ammont totali tal-Kapitolu 30-C2 “Aġenda ta’ Riċerka” (EUR 117 000 000) huwa aktar baxx mil-linja baġitarja B03000-C2 (EUR 141 000 000) li hija parti minn dak il-kapitolu; jinnota barra minn hekk, li d-Deċiżjoni tal-Bord Governattiv tat-28 ta’ Jannar 2011 tawtorizza biss ir-riport ta’ EUR 115 000 000 ta’ approprjazzjonijiet ta’ impenn, filwaqt li r-rapport dwar il-ġestjoni baġitarja u finanzjarja juri riport ta’ EUR 117 000 000; jistieden lill-Impriża Konġunta tiżgura li d-deċiżjonijiet tal-Bord Governattiv tagħha jittieħdu inkunsiderazzjoni kif xieraq mid-Direttur Eżekuttiv;

         Sistemi ta’ kontroll intern

                  8.

                  Jirrimarka li l-Qorti tal-Awdituri tirrapporta progress sinifikanti fir-rigward tas-sistemi ta’ kontroll intern matul l-2011; jinnota, madankollu, li hemm bżonn ta’ aktar xogħol sabiex jiġu stabbiliti u dokumentati l-proċeduri baġitarji u ta’ kontabbiltà u l-kontrolli relatati u evalwazzjoni formali tas-sistema ta’ kontroll intern twettqet matul l-2011;

                  9.

                  Jieħu nota tal-fatt li l-Uffiċjal tal-Kontabbiltà tal-Impriża Konġunta rraporta dwar il-validazzjoni tas-sistema ta’ kontabbiltà fis-27 ta’ Settembru 2012 u enfasizza nuqqasijiet sinifikanti li jeħtieġ li jiġu indirizzati;

         Evalwazzjoni ta’ kontribuzzjonijiet in natura

                  10.

                  Jieħu nota tal-konstatazzjoni tal-Qorti tal-Awdituri li l-metodoloġija għall-evalwazzjoni ta’ kontribuzzjonijiet in natura kienet approvata mill-Bord Governattiv fil-11 ta’ Novembru 2011 u li l-kontribuzzjonijiet in natura ġew ivvalidati permezz ta’ ċertifikazzjoni ex ante u awditi ex post iżda madankollu matul l-2011 ma twettqu l-ebda ċertifikazzjoni ex ante u awditu ex post mill-Impriża Konġunta;

                  11.

                  Ifakkar li l-Impriża Konġunta twaqqfet f’Diċembru 2007 u bdiet taħdem awtonomament f’Novembru 2009; jesprimi t-tħassib tiegħu dwar il-fatt li l-metodoloġija għall-evalwazzjoni ta’ kontribuzzjonijiet in natura li għandha tiġi definita fir-regoli u l-proċeduri interni tal-Impriża Konġunta f’konformità mar-Regoli Finanzjarji tagħha ġiet approvata mill-Bord Governattiv fil-11 ta’ Novembru 2011; jenfasizza l-fatt li l-Federazzjoni Ewropea tal-Industriji u Assoċjazzjonijiet Farmaċewtiċi (EFPIA) li huma membri tal-Impriża Konġunta ma setgħux għalhekk jirrapportaw dwar l-ispejjeż imġarrba matul l-ewwel perjodu ta’ rappurtar kif stabbilit fil-ftehimiet ta’ għotjiet;

         Awditu intern u s-Servizz tal-Awditjar Intern tal-Kummissjoni

                  12.

                  Jieħu nota tal-fatt li fl-2011 is-Servizz tal-Awditjar Intern tal-Kummissjoni u l-Kapaċità tal-Awditjar Interna tal-Impriża Konġunta wettqu eżerċizzju ta’ evalwazzjoni tar-riskju u l-pjan strateġiku ta’ awditu għall-2012-2014 ġie approvat mill-Bord Governattiv fit-3 ta’ Novembru 2011;

                  13.

                  Josserva li r-Regoli Finanzjarji tal-Impriża Konġunta għadhom ma ġewx emendati sabiex jinkludu d-dispożizzjoni tar-Regolament Qafas iżda l-karta ta’ missjoni tas-Servizz tal-Awditjar Intern tal-Kummissjoni ġiet adottata mill-Bord Governattiv fit-8 ta’ Marzu 2011;

                  14.

                  Jinsab imħasseb dwar il-fatt li filwaqt li l-Impriża Konġunta kisbet l-awtonomija tagħha f’Novembru 2009 l-ebda xogħol ta’ awditjar intern għall-assigurazzjoni bħala tali ma twettaq sa’ Marzu 2012 mis-Servizz tal-Awditjar Intern tal-Kummissjoni jew mill-maniġer tal-awditjar intern u dan tal-aħħar kien direttament involut fl-attivitajiet operattivi (implimentazzjoni tal-istrateġija ex post, qafas KPI, reviżjoni taċ-ċertifikat ex ante fuq il-kontribuzzjonijiet in natura) u impenji konsultattivi oħra;

         Drittijiet ta’ Awditjar tal-Qorti tal-Awdituri

                  15.

                  Huwa sorpriż mill-fatt li d-dispożizzjonijiet tal-ftehim ta’ għotjiet ma jirrikonoxxux id-dritt tal-Qorti tal-Awdituri li twettaq awditu tal-kontribuzzjonijiet in natura tal-kumpaniji EFPIA għalkemm dawn huma mniżżla fid-dikjarazzjonijiet finanzjarji tal-Impriża Konġunta u huma stmati li jammontaw għal EUR 1 000 000 000 matul il-ħajja tal-Impriża Konġunta; jirrmarka li kontribuzzjonijiet in natura huma awditjati mill-Impriża Konġunta b’mod konformi mal-Artikolu 12(4) u (5) tar-Regolament (KE) Nru 73/2008 u li l-parir tal-Kummissjoni ġie mitlub mill-Impriża Konġunta dwar id-dritttijiet tal-Qorti tal-Awdituri li twettaq awditu fuq il-kontribuzzjonijiet in natura tal-kumpaniji EFPIA;

         Rapport annwali ta’ attività

                  16.

                  Jenfasizza l-fatt li d-dikjarazzjoni ta’ assigurazzjoni tad-Direttur Eżekuttiv inħarġet fi Frar 2012 mingħajr riżerva minkejja n-nuqqas ta’ informazzjoni dwar l-effettività tal-istrateġija ta’ awditu ex-post, li hija l-kontroll ewlieni għan-nefqa operazzjonali; jinnota li skont l-Istatuti u r-Regoli Finanzjarji tal-Impriża Konġunta, id-Direttur Eżekuttiv huwa meħtieġ li jabbozza rapport annwali ta’ attività inkluża dikjarazzjoni ta’ assigurazzjoni li tiddikjara li l-informazzjoni li hemm fir-rapport tirrappreżenta stampa vera u ġusta għajr jekk speċifikat mod ieħor fi kwalunkwe riżerva;

         Kwistjonijiet oħra relatati mal-ġestjoni

                  17.

                  Jinnota li fl-2011 l-Impriża Konġunta għamlet progress fil-formalizzazzjoni tal-politiki ta’ sigurtà tal-IT; josserva li l-pjan ta’ kontinwità tal-attivitajiet u l-pjan ta’ rkupru minn diżastru għadhom ma ġewx iffinalizzati;

                  18.

                  Jilqa’ l-fatt li l-Ftehim mal-Istat Ospitanti bejn l-Impriża Konġunta u l-awtoritajiet Belġjani dwar spazju għall-uffiċċji, privileġġi u immunitajiet u appoġġ ieħor li għandhom jingħataw ġie ffirmat fit-3 ta’ Frar 2012;

         Kwistjonijiet oħra

                  19.

                  Itenni l-istedina tiegħu lill-Qorti tal-Awdituri biex, fi żmien raġonevoli, tipprovdi rapport speċjali lill-Parlament dwar kwistjonijiet komuni li jinqalgħu minħabba n-natura tal-impriżi konġunti, u li għandhom jiġu indirizzati mill-impriżi konġunti flimkien mas-sħab tagħhom sabiex jiġi żgurat il-valur miżjud tagħhom u t-twettiq effiċjenti tal-programmi ta’ riċerka, ta’ żvilupp teknoloġiku u ta’ dimostrazzjoni tal-Unjoni; jirrimarka wkoll li dak ir-rapport għandu jinkludi valutazzjoni tal-effikaċja tal-istabbiliment u l-istruttura tal-impriżi konġunti.

         (1)  ĠU C 6, 10.1.2013, p. 27.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 30, 4.2.2008, p. 38.

         (5)  ĠU L 357, 31.12.2002, p. 72.


title: 2013/564/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Ewropea tas-Sikurezza tal-Avjazzjoni għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/189

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Ewropea tas-Sikurezza tal-Avjazzjoni għas-sena finanzjarja 2011
   (2013/564/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea tas-Sikurezza tal-Avjazzjoni għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill (4) li jistabbilixxi Aġenzija Ewropea tas-Sikurezza tal-Avjazzjoni, u b’mod partikolari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0075/2013),

               1.

               Jagħti l-kwittanza lid-Direttur Eżekuttiv tal-Aġenzija Ewropea tas-Sikurezza tal-Avjazzjoni għall-implimentazzjoni tal-baġit tal-Aġenzija għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea tas-Sikurezza tal-Avjazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 53.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 79, 19.3.2008, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea tas-Sikurezza tal-Avjazzjoni għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ewropea tas-Sikurezza tal-Avjazzjoni għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2011, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7-0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 216/2008 tal-Parlament Ewropew u tal-Kunsill (4) li jistabbilixxi Aġenzija Ewropea tas-Sikurezza tal-Avjazzjoni, u b’mod partikolari l-Artikolu 60 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0075/2013),

                  A.

                  billi l-Qorti tal-Awdituri stqarret li kisbet assigurazzjoni raġonevoli li l-kontijiet annwali tal-Aġenzija Ewropea tas-Sikurezza tal-Avjazzjoni (“l-Aġenzija”) għas-sena finanzjarja 2011 huma affidabbli u li t-tranżazzjonijiet sottostanti huma legali u regolari;

                  B.

                  billi fl-10 ta’ Mejju 2012, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2010 (6), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              stieden lill-Aġenzija tieħu miżuri adegwati sabiex tevita nuqqasijiet li jqiegħdu f’riskju t-trasparenza tal-proċess ta’ akkwist kif ukoll il-prinċipju ta’ ġestjoni finanzjarja tajba,

                              —

                              stieden lill-Kummissjoni tiżgura li l-Aġenzija tapplika r-regoli tal-Unjoni b’mod korrett; enfasizza l-importanza tat-trasparenza fil-proċeduri ta’ akkwist u ta’ għażla tal-persunal,

                              —

                              stieden lill-Aġenzija tqis b’mod adegwat l-isfond professjonali tal-membri tal-persunal tagħha sabiex tevita kwalunkwe kunflitt ta’ interess; kien tal-opinjoni li l-politika tal-Aġenzija dwar il-kunflitt ta’ interess għandha tistabbilixxi sa liema punt impjegat tal-Aġenzija jista’ jkun involut fiċ-ċertifikazzjoni ta’ inġenju tal-ajru li kien ħadem fuqu qabel ma ngħaqad mal-Aġenzija, kif ukoll taħt liema kundizzjonijiet,

                              —

                              stieden lill-Aġenzija tadotta proċessi effikaċi li jindirizzaw kif xieraq każijiet potenzjali ta’ allegazzjonijiet ta’ kunflitt ta’ interess fi ħdan l-Aġenzija; stieden lill-Aġenzija barra minn hekk, tippubblika fuq il-websajt tagħha d-dikjarazzjonijiet ta’ interess u l-isfond professjonali tal-esperti tagħha, il-persunal amministrattiv, il-membri tal-Bord Amministrattiv u kwalunkwe persuna oħra li l-attivitajiet tagħha huma relatati mal-proċess ta’ ċertifikazzjoni; indika li l-Aġenzija għandha ssegwi l-linji gwida tal-Organizzazzjoni għall-Kooperazzjoni u l-Iżvilupp Ekonomiċi (OECD) fil-qasam tal-kunflitt ta’ interess;

                              —

                              stieden lill-Aġenzija timplimenta ulterjorment l-istruttura eżistenti bbażata fuq l-attività għall-baġit operattiv sabiex tistabbilixxi rabta ċara bejn il-programm ta’ ħidma u l-previżjonijiet finanzjarji u ttejjeb aktar il-monitoraġġ u r-rappurtar tal-prestazzjoni,

                              —

                              stieden lill-Aġenzija ttejjeb ulterjorment id-dokumentazzjoni tal-ippjanar ta’ spezzjoni u l-programmazzjoni tal-ispezzjoni; fakkar lill-Aġenzija dwar l-importanza li jiġu dokumentati l-valutazzjoni tar-riskju u l-kriterji li jintużaw fl-istabbiliment tal-ippjanar ta’ spezzjoni tagħha bil-għan li jiġi ġġustifikat il-proċess intern tagħha tat-teħid ta’ deċiżjonijiet fir-rigward ta’ każijiet li jippreżentaw nuqqasijiet sinifikanti li jaffettwaw s-sikurezza taċ-ċittadini tal-Unjoni,

                              —

                              stieden ukoll lill-Aġenzija ttejjeb aktar l-effikaċja tagħha fil-ġestjoni ta’ kwistjonijiet ewlenin ta’ sikurezza billi:

                                          —

                                          timmonitorja l-informazzjoni,

                                          —

                                          tnaqqas it-tul ta’ żmien għar-rappurtar u l-implimentazzjoni,

                                          —

                                          jiġi dokumentat il-proċess ta’ teħid ta’ deċiżjonijiet bejn l-Aġenzija u l-Kummissjoni,

                                          —

                                          ittaffi adegwatament ir-riskju ta’ kwalunkwe sitwazzjoni potenzjali ta’ kunflitt ta’ interess,

                  C.

                  billi l-Aġenzija hija ffinanzjata minn miżati, ħlasijiet u dħul ieħor b’total ta’ madwar 75 % filwaqt li l-kontribuzzjonijiet mill-baġit tal-UE jammontaw għal madwar 25 % tal-finanzjament tagħha,

                  D.

                  billi, skont il-Qorti tal-Awdituri, il-baġit tal-Aġenzija għas-sena finanzjarja 2011 kien ta’ EUR 138 700 000 meta mqabbel ma’ EUR 137 200 000 fl-2010, li jfisser żieda ta’ 1,09 %;

                  E.

                  billi, skont il-Qorti tal-Awdituri, il-kontribuzzjoni tal-Unjoni għall-baġit tal-Aġenzija għall-2011 kienet ta’ EUR 34 400 000, meta mqabbla ma’ EUR 34 197 000 fl-2010, li tfisser żieda ta’ 0,59 %;

                  1.

                  Jenfasizza l-kontribut importanti tal-Aġenzija sabiex iżżomm livell għoli u uniformi ta’ sikurezza tal-avjazzjoni ċivili fl-Ewropa;

         Il-ġestjoni baġitarja u finanzjarja

                  2.

                  Jieħu nota tar-rapport tal-Qorti tal-Awdituri li l-kontribuzzjoni tal-Unjoni lill-Aġenzija għall-2011 kienet tammonta għal EUR 34,4 miljun meta mqabbla ma’ EUR 34,2 miljun fl-2010;

                  3.

                  Jinnota mir-rapport tal-Qorti tal-Awdituri li l-baġit totali ta’ EUR 138 700 000 kien jinkludi:

                              —

                              EUR 34,4 miljun, li jirrappreżenta s-sussidju tal-Unjoni (24,8 %),

                              —

                              EUR 75,2 miljun, li jirrappreżenta d-dħul proprju tal-Aġenzija (54,2 %),

                              —

                              EUR 1,7 miljun, li jirrappreżenta kontribuzzjoni minn pajjiżi terzi (1,2 %),

                              —

                              EUR 24,7 miljun, li jirrappreżenta dħul assenjat minn miżati u ħlasijiet (17,8 %),

                              —

                              EUR 1,4 miljun, li jirrappreżenta dħul ieħor tal-Aġenzija (1 %),

                              —

                              EUR 1,2 miljun, li jirrappreżenta sussidji oħrajn (1 %),

                  4.

                  Jirrikonoxxi li l-isforzi għall-monitoraġġ baġitarju matul is-sena finanzjarja kkontribwixxew lejn ir-rata għolja ta’ implimentazzjoni tal-baġit ta’ 98,80 %;

         Impenji u riporti

                  5.

                  Jistabbilixxi, mir-Rapport Annwali tal-Aġenzija tal-2011, li l-Aġenzija fl-2011 użat biss approprjazzjonijiet mhux differenzjati;

                  6.

                  Jirrikonoxxi mir-rapport tal-Qorti tal-Awdituri li t-tnaqqis fil-koeffiċjent tal-pajjiż għall-Ġermanja f’Ġunju 2010 wassal għal eċċess sinifikanti fl-approprjazzjonijiet ta’ Titolu I “Nefqa fuq il-Persunal” tal-Aġenzija għall-2011 u li madwar EUR 3 miljun (7 % tal-approprjazzjonijiet) ġew trasferiti minn Titolu I għal linji baġitarji diversi f’Titolu III “Nefqa Operattiva”, minkejja r-rata ta’ implimentazzjoni baxxa tagħhom fir-rigward ta’ pagamenti; jinnota barra minn hekk, li dan it-trasferiment minn titolu għal titolu, li biddel kunsiderevolment l-istruttura tal-baġit, ma tpoġġiex quddiem il-Bord Amministrattiv tal-Aġenzija għall-approvazzjoni; jistieden lill-Aġenzija tinforma lill-awtorità tal-kwittanza dwar l-azzjonijiet meħuda billi din is-sitwazzjoni ma tikkonformax mal-prinċipju baġitarju tal-ispeċifikazzjoni;

                  7.

                  Jinnota li t-trasferiment żied l-approprjazzjonijiet ta’ Titolu III għal EUR 13,7 miljun u li fl-aħħar tal-2011, ġew riportati EUR 7,8 miljun għall-2012, u li l-ammont riportat jikkostitwixxi 56,9 % tal-ammont miżjud; jesiġi li l-Aġenzija tinforma lill-awtorità tal-kwittanza dwar l-azzjonijiet meħuda sabiex jitnaqqas il-livell għoli ta’ riporti billi dan mhuwiex konformi mal-prinċipju baġitarju tal-annwalità;

                  8.

                  Josserva mill-AAR li l-konsum totali ta’ approprjazzjonijiet ta’ impenn laħaq EUR 148 450 344,53, li EUR 121 966 394,59 minnhom ġew impenjati u EUR 26 483 949,94 f’approprjazzjonijiet ta’ kreditu minn dħul assenjat ġew riportati awtomatikament skont l-Artikolu 10 tar-Regolament Finanzjarju tal-Aġenzija; josserva li dan ir-riport jikkostitwixxi 17,8 % tat-total; jistieden lill-Aġenzija tinforma lill-awtorità tal-kwittanza bl-azzjonijiet meħuda sabiex jitnaqqas il-livell għoli ta’ riporti billi dan mhuwiex konformi mal-prinċipju baġitarju tal-annwalità; jitlob lill-Kummissjoni tressaq kemm jista’ jkun malajr proposta sabiex tissolva l-kontradizzjoni bejn il-prinċipju tal-annwalità u l-ħtieġa li jiġu ffinanzjati proġetti ta’ ċertifikazzjoni pluriennali;

         Is-sistemi ta’ sorveljanza u kontroll

                  9.

                  Jirrikonoxxi mir-rapport tal-Qorti tal-Awdituri li l-Aġenzija jeħtieġ li ttejjeb il-ġestjoni tal-assi fissi; jistieden lill-Aġenzija tinforma lill-awtorità tal-kwittanza bħala kwistjoni ta’ urġenza bl-azzjonijiet li ttieħdu sabiex tittejjeb is-sistema ta’ inventarju u l-ġestjoni finanzjarja tal-kostijiet ta’ proġetti interni tal-IT;

                  10.

                  Jinnota bi tħassib li fl-aħħar tal-2011, l-Aġenzija kellha bilanċi bankarji ta’ EUR 55 miljun (2010: EUR 49 miljun) f’bank wieħed biss; jinnota l-intenzjoni tal-Aġenzija li tiftaħ kontijiet bankarji minn tal-anqas f’żewġ banek, kif rakkomandat mill-Qorti tal-Awdituri; jinnota għal dan il-għan, il-pjan tagħha li tniedi sejħa għal offerti nnegozjata fil-bidu tal-2013; jistieden lill-Aġenzija tinforma lill-awtorità tal-kwittanza dwar il-konklużjoni tal-azzjonijiet meħuda sabiex jitnaqqas ir-riskju finanzjarju tagħha;

         Kunflitt ta’ interess u Trasparenza

                  11.

                  Jilqa’ l-fatt li l-Qorti tal-Awdituri wettqet awditu li kellu l-għan jevalwa l-politiki u l-proċeduri għall-ġestjoni ta’ sitwazzjonijiet ta’ kunflitt ta’ interess għal erba’ Aġenziji Ewropej, inkluża l-Aġenzija Ewropea tas-Sikurezza tal-Avjazzjoni, u ppreżentat r-riżultati tal-awditu fir-Rapport Speċjali tal-Qorti tal-Awdituri Nru 15/2012;

                  12.

                  Jiddispjaċih li skont is-sejbiet tal-Qorti tal-Awdituri, fil-ħin tat-tlestija tal-ħidma fuq il-post (Ottubru 2011), il-ġestjoni min-naħa tal-Aġenzija tas-sitwazzjonijiet ta’ kunflitt ta’ interess ma kinitx adegwata; jiddispjaċih barra minn hekk, li l-Aġenzija ma kellha l-ebda politika stabbilita għall-ġestjoni tal-kunflitti ta’ interess;

                  13.

                  Itenni li l-Aġenzija għandha tevita milli tassenja membru tal-persunal, ingaġġat minn manifattur tal-inġenji tal-ajru, sabiex jaħdem fuq iċ-ċertifikazzjoni ta’ inġenju tal-ajru li kien jaħdem fuqu waqt li kien impjegat mill-manifattur, billi dan jista’ jwassal għal sitwazzjoni ta’ kunflitt ta’ interess; jinnota li sitwazzjoni bħal din ġrat tal-anqas f’każ wieħed ta’ ċertifikazzjoni; jindika li l-prinċipju uniku ta’ kolleġjalità għall-valutazzjonijiet tekniċi u l-proċess ta’ teħid ta’ deċiżjonijiet minnu nnifsu mhuwiex qed jevita riskji ta’ kunflitt ta’ interess;

                  14.

                  Jinnota li l-Aġenzija ħadet għadd ta’ passi b’segwitu għall-awditu tal-Qorti tal-Awdituri u l-publikazzjoni tar-Rapport Speċjali Nru 15/2012, u b’mod partikolari:

                              —

                              fl-1 ta’ Awwissu 2012, l-Aġenzija adottat Kodiċi ta’ Kondotta rivedut għall-persunal tal-EASA, inkluża politika dwar ir-rigali u l-ospitalità flimkien ma’ politika dwar il-prevenzjoni u l-mitigazzjoni tal-kunflitti ta’ interess, li jkopru r-rakkomandazzjonijiet tal-Qorti tal-Awdituri u huma konformi mal-linji gwida tal-OECD; jinnota li l-politika għall-Kunflitt ta’ Interess tesiġi li l-maniġers kollha, il-membri tal-Kumitat Eżekuttiv u l-membri tal-persunal li jokkupaw karigi sensittivi u l-esperti esterni involuti fl-attivitajiet ewlenin tal-Aġenzija jimlew Dikjarazzjoni ta’ Interess; jitlob li barra id-Dikjarazzjonijiet ta’ Interess tal-membri tal-persunal, jiġu magħmula pubbliċi wkoll dawk tal-maniġers u tal-esperti esterni fuq il-websajt tas-SEAE;

                              —

                              fl-1 ta’ Awwissu 2012, l-Aġenzija ħolqot Kumitat tal-Etika sabiex tiġi żgurata valutazzjoni indipendenti, imparzjali u oġġettiva tad-dikjarazzjonijiet ta’ interess tal-persunal tal-Aġenzija, jiġi pprovdut appoġġ lill-maniġers fil-valutazzjoni tal-formola mimlija tad-dikjarazzjoni ta’ interess u tiġi indirizzata kwalunkwe kwistjoni relatata li titressaq quddiem il-Kumitat tal-Etika; il-Kumitat tal-Etika issa huwa kompletament operattiv ladarba adotta r-regoli ta’ proċedura tiegħu, inklużi kriterji dettaljati għall-evalwazzjoni u l-valutazzjoni tad-Dikjarazzjonijiet ta’ Interess tal-persunal tal-Aġenzija; jinnota li l-membri tal-Bord Amministrattiv mhumiex lesti jiffirmaw dikjarazzjoni ta’ interess; jitlob li tittieħed azzjoni dwar din il-kwistjoni u jħeġġeġ lill-President tal-Bord Amministrattiv jinforma lill-awtorità tal-kwittanza dwar din is-sitwazzjoni;

                              —

                              fil-preżent (Jannar 2013), l-Aġenzija qed timplimenta l-politika għall-Kunflitti ta’ Interess, inkluż taħriġ obbligatorju pprovdut minn konsulent estern għall-membri kollha tal-persunal tal-Aġenzija kif ukoll taħriġ introduttorju fuq bażi regolari għall-membri tal-persunal ġodda tal-Aġenzija,

                              —

                              fl-1 ta’ Awwissu 2012, inħareġ kodiċi ta’ kondotta simili għall-Bord tal-Appell u qabel l-aħħar ta’ Frar 2013 se jiġi pprovdut taħriġ minn konsulent estern lill-Membri tal-Bord tal-Appell,

                              —

                              f’Ġunju 2012, l-Aġenzija ħarġet proposta għal kodiċi ta’ kondotta għall-Bord Amministrattiv tagħha; sussegwentement il-Kummissjoni ħadet it-tmexxija, bl-appoġġ tal-Aġenzija, sabiex il-kodiċi ta’ kondotta jiġi adottat mill-Bord Amministrattiv;

                        Jesiġi li l-Aġenzija tkompli taġixxi fuq ir-rakkomandazzjonijiet tal-Qorti tal-Awdituri sabiex jiġi evitat kwalunkwe kunflitt ta’ interess fid-diversi strutturi governattivi u operazzjonali tagħha u tirrapporta lill-awtorità tal-kwittanza dwar l-implimentazzjoni tal-politiki u l-proċeduri msemmija hawn fuq, kif ukoll dwar kwalunkwe żvilupp ulterjuri fir-rigward tal-ġestjoni tal-kunflitti ta’ interess;

                  15.

                  Jistieden lill-Aġenzija tintroduċi fir-rapporti ta’ attività annwali tagħha taqsima speċjali li tiddeskrivi l-azzjonijiet meħuda għall-prevenzjoni u l-immaniġġjar tal-kunflitt ta’ interess, li għandha tinkludi fost l-oħrajn:

                              —

                              in-numru ta’ każijiet ta’ kunflitt ta’ interess ivverifikati,

                              —

                              in-numru ta’ każijiet “revolving door”,

                              —

                              il-miżuri li ttieħdu f’kull kategorija ta’ każijiet,

                              —

                              in-numru ta’ proċeduri ta’ ksur ta’ fiduċja mnedija u l-eżiti tagħhom,

                              —

                              is-sanzjonijiet applikati;

                  16.

                  Jirrikonoxxi li l-kurrikulu tal-karriera tad-Direttur Eżekuttiv tal-Aġenzija u erba’ Diretturi oħra issa jinsabu disponibbli fuq il-websajt tagħha flimkien mad-dikjarazzjonijiet ta’ interess rispettivi tagħhom; jieħu nota tal-isforzi tal-Aġenzija għal aktar trasparenza, iżda jibqa’ tal-fehma li dawn id-dispożizzjonijiet għandhom japplikaw ukoll għal kwalunkwe espert/membru tal-persunal involut fil-proċess ta’ ċertifikazzjoni tal-inġenji tal-ajru, kif espress matul il-proċedura ta’ kwittanza 2010; jistieden lill-Aġenzija tinforma lill-awtorità tal-kwittanza kemm jista’ jkun malajr dwar il-progress li sar b’rabta ma’ din il-kwistjoni;

                  17.

                  Jiddispjaċih li la l-kurrikulu tal-karriera (inkluż tal-anqas l-isfond professjonali), u lanqas id-dikjarazzjoni tal-interessi tal-Membri u l-Osservaturi tal-Bord Amministrattiv ma huma disponibbli pubblikament fuq il-websajt tal-Aġenzija kif mitlub matul l-aħħar proċedura ta’ kwittanza; iħeġġeġ lill-Aġenzija u lill-Bord Amministrattiv tagħha jieħdu miżuri immedjati sabiex din is-sitwazzjoni tissolva;

         L-awditu intern

                  18.

                  Jirrikonoxxi mir-Rapport Annwali dwar l-Awditu Intern għall-2011, li fl-2011, is-Servizz tal-Awditjar Intern (IAS) wettaq valutazzjoni tal-progress li sar mill-Aġenzija fl-implimentazzjoni tar-rakkomandazzjonijiet li saru b’riżultat tal-awditu tal-2006 dwar l-implimentazzjoni tal-istandards ta’ kontroll intern tal-Kummissjoni, is-segwitu sussegwenti fl-2007, l-awditu tal-2008 tal-Introjtu u l-Ispejjeż Diretti u l-awditu tal-2009 tal-Ġestjoni tar-Riżorsi Umani; jinnota, madankollu, li s-Servizz tal-Awditjar Intern ikkonferma li 16 mit-18-il rakkomandazzjoni ġew implimentati b’mod adegwat u effikaċi; jistieden lill-Aġenzija żżomm lill-awtorità tal-kwittanza infurmata dwar l-azzjonijiet meħuda sabiex jiġi kkompletati ż-żewġ rakkomandazzjonijiet li fadal;

         Il-proċeduri ta’ reklutaġġ

                  19.

                  Jinnota mill-AAR li fl-2011, l-Aġenzija kkonkludiet 85 kuntratt ġdid ta’ impjieg u li sal-aħħar tas-sena impjegat total ta’ 642 membru tal-persunal;

                  20.

                  Jirrikonoxxi mir-rapport tal-Qorti tal-Awdituri, il-ħtieġa dejjem tikber li l-Aġenzija ttejjeb it-trasparenza tal-proċeduri ta’ għażla tal-persunal; jistieden lill-Aġenzija tinforma lill-awtorità tal-kwittanza dwar l-azzjonijiet meħuda sabiex jittejbu l-proċeduri ta’ reklutaġġ;

                  21.

                  Ifakkar lill-Aġenzija dwar l-importanza li jiġu żgurati kriterji adegwati għat-taħriġ u l-kwalifiki għall-gruppi ta’ spezzjoni u l-mexxejja tal-gruppi; jistieden lill-Aġenzija tkompli tagħmel sforz f’dan ir-rigward;

                  22.

                  Jirreferi, fir-rigward tal-kummenti l-oħra li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tas-17 ta’ April 2013 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 53.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 79, 19.3.2008, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 175.

         (7)  Testi adottati, P7_TA(2013) 134 (Ara paġna 374 ta’ dan il-Ġurnal Uffiċjali).


title: 2013/571/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Aġenzija Ewropea għas-Sustanzi Kimiċi għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/215

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Aġenzija Ewropea għas-Sustanzi Kimiċi għas-sena finanzjarja 2011
   (2013/571/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għas-Sustanzi Kimiċi għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għas-Sustanzi Kimiċi għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill (4) li jistabbilixxi Aġenzija Ewropea għas-Sustanzi Kimiċi, u b’mod partikolari l-Artikolu 97 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0097/2013),

               1.

               Japprova l-għeluq tal-kontijiet tal-Aġenzija Ewropea għas-Sustanzi Kimiċi għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea għas-Sustanzi Kimiċi, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 73.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 396, 30.12.2006, p. 1.

      (5)  ĠU L 357, 31.12.2002, p. 72.


title: Deċiżjoni tal-Kummissjoni tal- 15 ta’ Diċembru 2009 li temenda l-Appendiċi tal-Anness VI tal-Att tal-Adeżjoni tal-Bulgarija u r-Rumanija fir-rigward ta’ ċerti stabbilimenti tal-ipproċessar tal-ħalib fil-Bulgarija (notifikata bid-dokument numru C(2009) 9976) (Test b’relevanza għaż-ŻEE)

text:
               16.12.2009

               MT

               Il-Ġurnal Uffiċjali tal-Unjoni Ewropea

               L 330/93

         DEĊIŻJONI TAL-KUMMISSJONI
   tal-15 ta’ Diċembru 2009
   li temenda l-Appendiċi tal-Anness VI tal-Att tal-Adeżjoni tal-Bulgarija u r-Rumanija fir-rigward ta’ ċerti stabbilimenti tal-ipproċessar tal-ħalib fil-Bulgarija
   (notifikata bid-dokument numru C(2009) 9976)
   (Test b’relevanza għaż-ŻEE)
   (2009/962/UE)
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat l-Att tal-Adeżjoni tal-Bulgarija u r-Rumanija, u b’mod partikolari l-ewwel sottoparagrafu tal-paragrafu (f) tat-Taqsima B tal-Kapitolu 4 tal-Anness VI tiegħu,
   Billi:

               (1)

               Il-Bulgarija ngħatat perjodi ta’ tranżizzjoni bl-Att ta’ Adeżjoni tal-Bulgarija u r-Rumanija biex ċerti stabbilimenti tal-ipproċessar tal-ħalib jikkonformaw mar-rekwiżiti tar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (1).

               (2)

               Il-Bulgarija pprovdiet garanziji li wieħed u għoxrin stabbiliment tal-ipproċessar tal-ħalib lestew il-proċess ta’ aġġornament tagħhom u issa huma konformi b’mod sħiħ mal-leġiżlazzjoni tal-Unjoni. Tlettax minn dawn l-istabbilimenti għandhom il-permess li jirċievu u jipproċessaw ħalib nej, konformi u mhux konformi, mingħajr separazzjoni. Wieħed minn dawk it-13-il stabbiliment kien diġà fuq il-lista tal-Kapitolu I tal-Appendiċi tal-Anness VI. Tnax-il stabbiliment għalhekk għandhom jiżdiedu mal-lista tal-Kapitolu I tal-Appendiċi tal-Anness VI.

               (3)

               L-Appendiċi tal-Anness VI tal-Att ta’ Adeżjoni tal-Bulgarija u r-Rumanija għandu għalhekk jiġi emendat skont dan.

               (4)

               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   L-Appendiċi tal-Anness VI tal-Att tal-Adeżjoni tal-Bulgarija u r-Rumanija huwa emendat skont l-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, il-15 ta’ Diċembru 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 139, 30.4.2004, p. 55.

      ANNESS
      Fil-Kapitolu I tal-Appendiċi tal-Anness VI tal-Att tal-Adeżjoni tal-Bulgarija u r-Rumanija, jiżdiedu l-annotazzjonijiet li ġejjin:

                     Nru

                     Nru Veterinarju

                     Isem l-istabbiliment

                     Lokalità/Triq jew Raħal/Reġjun

                     “65.

                     BG 2412037

                     ‘Stelimeks’ EOOD

                     s. Asen

                     66.

                     0912015

                     “Anmar” OOD

                     s.Padina
                     obsht.Ardino

                     67.

                     0912016

                     OOD “ Persenski”

                     s. Zhaltusha
                     obsht.Ardino

                     68.

                     1012014

                     ET “Georgi Gushterov DR”

                     s. Yahinovo

                     69.

                     1012018

                     “Evro miyt end milk” EOOD

                     gr.Kocherinovo
                     obsht. Kocherinovo

                     70.

                     1112017

                     ET ‘Rima-Rumen Borisov’

                     s.Vrabevo

                     71.

                     1312023

                     ‘Inter-D’ OOD

                     s.Kozarsko

                     72.

                     1612049

                     ‘Alpina -Milk’ EOOD

                     s. Zhelyazno

                     73.

                     1612064

                     OOD ‘Ikay’

                     s. Zhitnitsa
                     osht.Kaloyanovo

                     74.

                     2112008

                     MK ‘Rodopa milk’

                     s. Smilyan
                     obsht.Smolyan

                     75.

                     2412039

                     ‘Penchev’ EOOD

                     gr.Chirpan
                     ul. ‘Septemvriytsi’ 58

                     76.

                     2512021

                     “Keya-Komers-03” EOOD

                     s. Svetlen”


title: 2006/536/KE,Euratom: Deċiżjoni tal-Kunsill u tal-Kummissjoni tal- 21 ta’ Frar 2005 dwar il-konklużjoni tal-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka ma' l-Unjoni Ewropea

text:
               16.8.2006

               MT

               Il-Ġurnal Uffiċjali ta’ l-Unjoni Ewropea

               14

         DEĊIŻJONI TAL-KUNSILL U TAL-KUMMISSJONI
   tal-21 ta’ Frar 2005
   dwar il-konklużjoni tal-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka ma' l-Unjoni Ewropea
   (2006/536/KE, Euratom)
   IL-KUNSILL TA’ L-UNJONI EWROPEA U L-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b'mod partikulari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mat-tieni sentenza ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari t-tieni paragrafu ta’ l-Artikolu 101 tiegħu,
   Wara li kkunsidraw it-Trattat ta' Adeżjoni 2003, u b'mod partikolari l-Artikolu 2(3) tiegħu,
   Waqt li kkunsidraw l-Att ta’ Adeżjoni 2003, u b'mod partikulari l-Artikolu 6(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Parlament Ewropew (1),
   Wara li kkunsidraw l-approvazzjoni tal-Kunsill skond l-Artikolu 101 tat-Trattat li jistabbilixxi l-Komunità Ewropea għall-Enerġija Atomika,
   Billi:

               (1)

               Il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka ma' l-Unjoni Ewropea, ġie ffirmat f’isem il-Komunità Ewropea u l-Istati Membri fit-30 ta' April 2004.

               (2)

               Sakemm jidħol fis-seħħ, il-Protokoll ġie applikat fuq bażi provviżorja mill-1 ta' Mejju 2004.

               (3)

               Il-Protokoll għandu jiġi approvat,

         IDDEĊIDEW KIF ĠEJ:
   Artikolu 1
   Il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra, biex titqies l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka ma' l-Unjoni Ewropea huwa hawnhekk approvat f’isem il-Komunità Ewropea, il-Komunità Ewropea għall-Enerġija Atomika u l-Istati Membri.
   It-test tal-Protokoll hu mehmuż ma' din id-Deċiżjoni (2).
   Artikolu 2
   Il-President tal-Kunsill għandu, f’isem il-Komunità u l-Istati Membri tagħha, jagħti n-notifika prevista fl-Artikolu 4 tal-Protokoll. Il-President tal-Kummissjoni għandu fl-istess ħin jagħti tali notifika f’isem il-Komunità Ewropea għall-Enerġija Atomika.

      Magħmula fi Brussel, nhar l-21 ta’ Frar 2005.

            Għall-Kunsill

            Il-President

         J. ASSELBORN

            Għall-Kummissjoni

            Il-President

         J. M. BARROSO

      (1)  ĠU C 174 E, 14.7.2005, p. 43.

      (2)  Ara paġna 10 ta’ dan il-Ġurnal Uffiċjali.


title: 2012/600/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/288

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2010
   (2012/600/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ġestjoni ta’ Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 2007/2004 tal-Kunsill tas-26 ta’ Ottubru 2004 li jistabbilixxi l-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni (3), u b’mod partikolari l-Artikolu 30 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0133/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea jagħti kwittanza rigward l-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 39.

      (2)  ĠU L 248, 16.9.2002, p. 1.

      (3)  ĠU L 349, 25.11.2004, p. 1.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

               Frontex

               2006

               2007

               2008

               2009

               Il-prestazzjoni

               mhux applikabbli

               mhux applikabbli

                           —

                           Jistieden lill-Aġenzija tistabbilixxi fil-pront rabta bejn il-programm ta’ ħidma tagħha u l-istituzzjoni finanzjarja tagħha → L-Aġenzija adottat pjan multiannwali għall-perjodu 2010-2013 minkejja n-nuqqas ta’ dispożizzjoni għal dan fir-regolament bażiku tagħha.

                           —

                           Jistieden lill-Aġenzija tistabbilixxi analiżi dijakronika tal-operazzjonijiet imwettqa f’din is-sena u f’dik preċedenti

                           —

                           Jistieden lill-Aġenzija tistabbilixxi rabta mill-aktar fis possibli bejn il-programm ta’ ħidma tagħha u l-previzjonijiet finanzjarji tagħha

                           —

                           Jistieden lill-Aġenzija tippreżenta tqabbil tal-operazzjonijiet li saru matul is-sena li għaliha għandha tingħata l-kwittanza u dawk li saru matul is-sena finanzjarja ta’ qabel

                           —

                           Madankollu jitlob lill-Aġenzija tipprovdi informazzjoni dwar l-impatt tal-operazzjonijiet tagħha u biex tinforma l-awtorità tal-kwittanza b’dan;

               Ġestjoni baġitarja u finanzjarja

                           —

                           L-impenji legali ttieħdu qabel l-impenji baġitarji korrispondenti

                           —

                           Il-prinċipji baġitarji tal-annwalità u l-ispeċifikazzjoni ma kinux osservati b’mod strett: ir-rata ta’ ammonti trasferiti għas-sena ta’ wara kienet ta’ aktar minn 70 % globalment u kważi 85 % għan-nefqa operazzjonali

                           —

                           Problemi rekorrenti fis-sistema tal-impenji tal-Aġenzija: impenji baġitarji saru wara impenji legali (25 każ) u ftehimiet ta’ għoti mal-pajjiżi sħab ġew iffirmati għal azzjonijiet li nbdew jew li saħansitra ngħalqu

                           —

                           Dgħufijiet fl-ipprogrammar u l-monitoraġġ tal-attivitajiet tal-Aġenzija (70 % tal-approprjazzjonijiet disponibbli ma ntefqux; l-impenji li ġew trasferiti li saru abbażi ta’ stimi eċċessivi tal-ispejjeż)

                           —

                           Jistieden lill-Aġenzija teżerċita l-funzjoni tagħha bis-sħiħ u biex tkompli ttejjeb il-ġestjoni finanzjarja tagħha

                           —

                           Jistieden lill-Aġenzija ttejjeb il-ġestjoni finanzjarja tagħha fir-rigward tar-rimborz tal-ispejjeż ikkuntrattati mill-Istati Membri bl-identifikazzjoni tal-għeruq tal-problema

                           —

                           L-Aġenzija għandha tintroduċi sistema effikaċi għall-iskedar u l-monitoraġġ tal-iskadenzi kuntrattwali stipulati; proċess għall-valutazzjoni tar-riskju għall-attivitajiet tagħha; sistema ta’ impenji differenzjati f’baġits futuri biex isiru l-għotjiet sabiex jiġi rremedjat il-livell għoli ta’ trasferimenti u kanċellazzjonijiet; il-fatt li l-impenji legali daħlu fis-seħħ qabel l-impenji baġitarji korrispondenti, il-fatt li l-proċeduri ta’ reklutaġġ ma jżommux mar-regoli (proċeduri ta’ trasparenza non-diskriminatorji)

                           —

                           Iħeġġeġ lill-Aġenzija ttejjeb il-livell tal-użu tal-approprjazzjonijiet billi tfassal struzzjonijiet adegwati u proċeduri implimentattivi għall-analiżi ta’ ammonti potenzjali ta’ trasferimenti ’l quddiem li għandhom jitnaqqsu għal ammont minimu ta’ approprjazzjonijiet ittrasferit ’il quddiem,

                           —

                           Jinsab imħasseb li l-Aġenzija kellha tikkanċalla approprjazzjonijiet (EUR 13 900 000 għall-2009, EUR 13 000 000 għall-2008)

                           —

                           Livell għoli ta’ trasferimenti u kanċellazzjonijiet huwa indikattiv tan-nuqqas ta’ kapaċità tal-Aġenzija li tiġġestixxi żieda daqstant kbir fil-baġit tagħha, għalhekk jistieden lill-Aġenzija tipprovdih b’dettalji aktar kompleti dwar il-vijabbiltà tal-impenji futuri

                           —

                           Jistieden lill-Aġenzija biex ittejjeb il-Ġestjoni tagħha tal-Għotjiet

               Riżorsi Umani

               mhux applikabbli

               mhux applikabbli

                           —

                           Kwestjonijiet fil-proċeduri ta’ reklutaġġ

               mhux applikabbli

               Il-Verifika Interna

               mhux applikabbli

               mhux applikabbli

               Jistieden lill-Aġenzija tissodisfa 4 mit-23 rakkomandazzjoni magħmula mill-IAS: jiġifieri t-tlestija tad-deskrizzjonijiet tal-impjiegi u l-istipular tal-objettivi għall-membri tal-persunal, it-tisħiħ tas-sigurtà, it-titjib tar-reġistrazzjoni tal-posta, it-tisħiħ tal-proċess tal-ġestjoni tal-għotjiet u li tiġi żgurata l-konformità mar-Regolament Finanzjarju

                           —

                           Jirrikonoxxi li minn 19-il rakkomandazzjoni maħruġa mill-IAS, 6 ġew implimentati b’mod inadegwat, 10 minnhom għadhom għaddejjin u 3 tlestew iżda għad iridu jiġu verifikati mill-IAS.

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/290

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri tal-Unjoni Ewropea (Frontex) għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ġestjoni ta’ Kooperazzjoni Operazzjonali fil-Fruntieri Esterni tal-Istati Membri tal-Unjoni Ewropea għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ġestjoni tal-Koperazzjoni Operazzjonali fil-Fruntieri Esterni tal-Istati Membri għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 2007/2004 tal-Kunsill tas-26 ta’ Ottubru 2004 li jistabbilixxi l-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni tal-Istati tal-Unjoni Ewropea (3), u b’mod partikolari l-Artikolu 30 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0133/2012),

               A.

               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2010 huma affidabbli, u li l-operazzjonijiet li jaqgħu taħthom huma legali u regolari,

               B.

               billi fl-10 ta’ Mejju 2011 il-Parlament ta lid-Direttur Eżekuttiv tal-Aġenzija Ewropea għall-Ġestjoni ta’ Koperazzjoni Operazzjonali fil-Fruntieri Esterni l-kwittanza għall-implimentazzjoni tal-baġit tal-Aġenzija għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                           —

                           iħeġġeġ lill-Aġenzija ttejjeb il-livell tal-użu tal-approprjazzjonijiet billi tfassal struzzjonijiet adegwati u proċeduri għall-analiżi ta’ ammonti potenzjali ta’ trasferimenti ’l quddiem li għandhom jitnaqqsu għal ammont minimu ta’ approprjazzjonijiet ittrasferit ’il quddiem,

                           —

                           wera tħassib minħabba li l-Aġenzija kellha tikkanċella approprjazzjonijiet ta’ EUR 13 900 000 għall-2009 u ta’ EUR 13 000 000 għall-2008,

                           —

                           stieden lill-Aġenzija tippreżenta tqabbil tal-operazzjonijiet li saru matul is-sena li għaliha għandha tingħata l-kwittanza u dawk li saru matul is-sena finanzjarja ta’ qabel

               C.

               billi l-baġit ġenerali tal-Aġenzija għas-sena 2010 kien EUR 93 200 000 li huwa żieda ta’ 4,95 % meta mqabbel mas-sena finanzjarja 2009, billi l-kontribuzzjoni inizjali tal-Unjoni għall-baġit tal-Aġenzija għas-sena 2010 kienet EUR 83 000 000 meta mqabbla ma’ EUR 78 000 000 fl-2009 (6), li jirrapreżenta żieda ta’ 6,41 %,

      Il-ġestjoni baġitarja u finanzjarja

               1.

               Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 83 000 000; josserva madankollu li EUR 2 550 000, li ġejjin mill-irkupru tal-bilanċ pożittiv, żdiedu ma’ dan l-ammont, u għaldaqstant il-kontribuzzjoni totali tal-Unjoni tilħaq l-ammont ta’ EUR 85 550 000 għall-2010;

               2.

               Jistabbilixxi mill-adozzjoni definittiva tal-baġit ġenerali tal-Unjoni għas-sena finanzjarja 2010 li skont it-Titolu I (Infiq tal-persunal) u t-Titolu II (Amministrazzjoni), l-approprjazzjonijiet tal-Unjoni gaħs-sena 2010 ammontaw għal EUR 23 633 000 f’termini tal-impenji u EUR 19 000 000 f’termini ta’ ħlasijiet; jinnota wkoll li skont it-Titolu III (Infiq operattiv) l-approprjazzjonijiet kienu jammontaw għal EUR 59 367 000 f’termini ta’ impenji u EUR 38 000 000 f’termini ta’ ħlasijiet;

               3.

               Jirrikonoxxi mir-Rapport Ġenerali tiegħu li fl-2010 l-Aġenzija kkonsmat 95 % tal-baġit tal-approprjazzjonijiet għall-impenji għad-dispożizzjoni tagħha u li d-differenzi bejn it-titolu kienu limitati, 99 % għat-Titolu I, 80 % għat-Titolu II u 97 % għat-Titolu III;

               4.

               Jistabbilixxi mill-Kontijiet Finali li l-livell ta’ ħlasijiet tal-baġit għall-2010 tjieb minn 61 % fl-2009 għal 69 % fl-2010; jinnota, barra minn hekk, mill-Aġenżija li l-livelli tal-ħlasijiet għall-baġit operattiv għall-2010 laħqu 79 % meta mqabbla ma’ 65 % fl-2009;

      Approprjazzjonijiet riportati

               5.

               Jinsab imħasseb li l-Qorti tal-Awdituri ilha tirrapporta trasfermenti ’il quddiem mill-2006; jinnota b’mod partikolari li għas-sena 2010 ammont ta’ EUR 26 500 000, li jirrappreżenta 28 % tal-baġit disponibbli, ġie trasferit ’il quddiem għall-2011 u li EUR 12 000 000 biss minn dan l-ammont kienu jikkorrispondu għal ammonti dovuti. jistieden lill-Aġenzija tressaq informazzjoni lill-awtorità ta’ kwittanza sa mhux aktar tard mill-15 ta’ Diċembru 2012; jieħu nota tal-ġustifikazzjonijiet mogħtija mill-Aġenzija, jiġifieri l-ħtieġa li tkun żgurata l-kontinwità fl-attivitajiet operazzjonali tal-Aġenzija u l-allokazzjoni tal-fondi għall-użu fl-ewwel kwart tas-sena ta’ wara; itenni li l-prattika tar-riport tal-approprjazzjonijiet għandha tiġi limitata strettament u m’għandhiex ixxekkel il-prattiki ta’ ġestjoni finanzjarja tajba; jitlob li l-Aġenzija ssegwi l-prinċipju tal-annwalità fil-futur;

               6.

               Jenfassiza għal darba oħra, li livell għoli ta’ trasferimenti ’l quddiem u kanċellazzjonijiet huma indikattivi tan-nuqqas ta’ kapaċità tal-Aġenzija li tiġġestixxi żieda daqstant kbira fil-baġit tagħha. jistaqsi jekk l-awtorita’ baġitarja tkunx aktar responsabbli jekk fil-futur turi kawtela meta tkun qegħda tiddeċiedi dwar zidiet fil-baġit tal-Aġenzija, fid-dawl taż-żmien meħtieġ għat-twettiq ta’ attivitajiet ġodda. għalhekk jistieden lill-Aġenzija tipprovdih b’dettalji aktar kompluti dwar il-vijabbiltà ta’ impenji futuri;

               7.

               Huwa konxju li, minħabba n-natura permanenti jew fit-tul tal-operazzjonijiet konġunti tal-Aġenzija huwa inevitabbli li l-eżekuzzjoni tal-impenji korrispondenti testendi lil hinn minn tmiem is-sena; madankollu, iħeġġeġ lill-Aġenzija, biex tibqa’ tnaqqas kemm jista’ jkun il-volum tal-approprjazzjonijiet trasferiti ’l quddiem billi ssaħħaħ il-monitoraġġ tal-attivitajiet konġunti sabiex taġġusta l-għotjiet kmieni kemm jista’ jkun.

               8.

               Jinnota xi azzjoni fl-2010, dwar ir-reviżjoni tal-Aġenzija tal-hekk imsejħa skedi REM (spejjeż kontinwi tal-mezzi) sabiex jittejjeb l-ipprogrammar u l-monitoraġġ;

      Sistema ta’ kontabilita’

               9.

               Jirrikonoxxi l-osservazzjonijiet min-naħa tal-Qorti tal-Awdituri, ta’ dgħufijiet fir-rigward tas-sistema kontabilistika tal-Aġenzija; jinnota fil-fatt li dawn għad iridu jiġu validati mill-Uffiċjal ta’ Kontabilità, kif rekwiżit mir-Regolament Finanzjarju; madanakollu jinnota t-tweġiba tal-Aġenzija, li tiddikjara li bdiet proġett dwar il-Kumpilazzjoni ta’ Proċess tan-Negozju għal proċessi finanzjarji fil-bidu tas-sena 2011 u li l-validazzjoni kellha titlesta matul l-aħħar sitt xhur tal-2011; għalhekk jitlob li l-Qorti tal-Awdituri tkun assigurata dwar dan il-punt;

               10.

               Jinnota li l-osservazzjonijiet min-naħa tal-Qorti tal-Awdituri, ta’ dgħufijiet fis-sistema għar-rikonċiljazzjoni tad-dikjarazzjonijiet tal-fornituri ma’ rekords korrispondenti fl-Aġenzija; jieħu nota tar-risposta tal-Aġenzija li l-biċċa l-kbira tal-entitajiet pubbliċi ma għandhomx sistemi ta’ kontabilità ċentralizzati u xi wħud minnhom ma jimplimentawx kontabilità bbazzata fuq l-arretrati, u dan jagħmel ir-rikonċiljazzjoni tal-bilanċji dovuti lill-fornituri, diffiċli; jinnota li l-impenn tal-Aġenzija biex tagħmel kuntatt mal-awtoritajiet nazzjonali biex tipprova timplimenta proċeduri alternattivi bil-ħsieb li tirrikonċilja l-bilanċji tagħha ma’ dawk tal-fornituri tagħha; jistieden lill-Aġenzija tinforma b’mod regolari lill-awtorità ta’ kwittanza dwar il-progress li sar mal-awtoritajiet nazzjonali biex din il-kwestjoni tissolva;

               11.

               Jitlob li l-Qorti tal-Awdituri, fir-rapport tagħha dwar il-kontijiet annwali tal-Aġenzija għas-sena finanzjarja 2011, tevalwa iktar bir-reqqa l-infiq tal-baġit operazzjonali b’rabta mal-objettivi li ssegwi l-Aġenzija u l-kisbiet tagħha;

      Akkwisti u għotjiet pubbliċi

               12.

               Jirrikonoxxi mill-Kontijiet Definittivi li l-Aġenzija għandha żewġ kawżi ta’ litigazzjoni pendenti relatati mal-proċeduri għall-offerti pubbliċi u li l-Applikanti talbu kumpens ta’ EUR 10 794 806 għad-danni li ġarrbu; iħeġġeġ lill-Aġenzija tinforma b’mod regolari lill-awtorità ta’ kwittanza dwar l-iżviluppi f’dawn iż-żewġ kawżi;

               13.

               Jista’ jara fil-Kontijiet Finanzjarji li l-Aġenzija kkonkludiet 751 ftehimiet ta’ għotjiet jew Deċiżjonijiet Speċifiċi ta’ Finanzjament mal-imsieħba tagħha, fejn l-ammont totali tal-attivitajiet kofinanzjati kien EUR 53 000 000;

               14.

               Barra minn hekk, jinnota li fost il-751 għotja, 270 minnhom ma ġewx ipproċessati mill-Aġenzija għal ħlas finali u li fir-rigward ta’ 92 minnhom l-Aġenzija ħallset l-ammont ta’ prefinanzjament ta’ EUR 5 100 000;

      Il-ġestjoni tal-għotjiet

               15.

               Jistieden lill-Aġenzija twettaq kontrolli ex-post fil-forma ta’ żjarat fuq il-post;

               16.

               Madankollu, jinnota li l-Aġenzija eżaminat mill-ġdid l-iskedi REM, li huma l-bażi għal stimi tal-baġit u talbiet għal rifużjoni;

      Riżorsi Umani

               17.

               Jistabbilixxi mir-Rapport Ġenerali li 74 proċedura ta’ reklutaġġ twettqu fl-2010; jinnota li l-proċeduri ta’ reklutaġġ għal erba’ karigi ġodda mill-2010, kienu għaddejjin u kienu mistennija li se jitlestew fl-ewwel kwart tal-2011 u li l-għadd totali tal-persunal tal-Aġenzija fi tmiem l-2010 kien 294 membru miċ-ċifra totali approvata mill-Pjan ta’ Stabbiliment, ta’ 298 membru;

      Il-prestazzjoni

               18.

               Jistieden lill-Aġenzija tiżviluppa aktar il-koerenza fl-ippjanar strateġiku u annwali tal-operazzjonijiet tagħha; jinnota, fil-fatt, li l-objettivi tal-Programme ta’ Ħidma Annwali (AWP) għall-2010 mhumiex marbuta biċ-ċar ma’ dawk għall-istess sena fil-Pjan Multi-Annwali 2010-2013; ifakkar lill-Aġenżija li n-nuqqas ta’ rabta ċara u u ta’ konsistenza bejn d-dokumenti ta’ ppjanar differenti jistgħu jkollhom impatt negattiv fuq l-implimentazzjoni tal-pjan strateġiku;

               19.

               Jista’ jara mir-Rapport Ġenerali li minkejja l-fatt li l-baġit tal-Aġenzija żdied fl-2010, l-attivitajiet ta’ tħaddim netti allokati naqqsu minn EUR 48 200 000 għal EUR 47 400 000 iżda n-numru ta’ sigħat tax-xogħol tal-persunal żdied b’27 % għal 6 411;

               20.

               Jilqa’ l-isforzi tal-Aġenzija li ttejjeb il-monitoraġġ tagħha tal-baġit operazzjonali; jirrikonoxxi li l-ewwel Timijiet ta’ Intervent Rapidu fil-Fruntieri ntbagħtu f’Novembru 2010 u li dan irriżulta f’bidliet sinifikanti fil-baġit tal-Aġenzija;

               21.

               Jinnota li l-kwittanza għall-implimentazzjoni tal-baġit għall-Aġenzija għandha tkompli tiġi bbażata aktar fuq il-prestazzjoni tagħha matul is-sena.

      Verifika Interna

               22.

               Jirrikonoxxi li fl-2010 s-Servizz ta’ Verifika Interna (SVI) wettaq verifika dwar il-pjan operattiv, ibbażata fuq l-input tal-partijiet interessati interni u esterni; jinnota b’mod partikolari li l-iskop ta’ din il-verifika jkopri:

                           —

                           il-konsistenza tal-ippjanar strateġiku u l-ippjanar annwali tal-operazzjonijiet,

                           —

                           l-adegwatezza tal-proċess għat-tħejjija tal-ippjanar operattiv b’attenzjoni speċjali għall-involviment tal-partijiet interessati relevanti,

                           —

                           l-adegwatezza tal-proċess għall-ġbir ta’ opinjonijiet b’rispons mill-attivitajiet operattivi u l-użu tiegħu għat-tħejjija ta’ ppjanar futur,

                           —

                           l-adegwatezza tal-proċess għall-ġestjoni ta’ talbiet ad hoc min-naħa tal-partijiet interessati dwar l-ippjanar operattiv;

               23.

               Jistieden, f’dan il-kuntest, lill-Aġenzija tiżgura li l-objettivi kollha tal-Pjan Multiannwali huma tradotti b’mod ċar u xieraq fil-PĦA;

               24.

               Madanakollu, jilqa’ l-fatt li l-Aġenzija tindirizza r-riskji għal kull operazzjoni speċifikafil-pjanijiet operattivi tagħha, jinnota wkoll, bi pjaċir, li l-Aġenzija tuża t-tagħlimiet miksuba waqt l-implimentazzjoni tal-operazzjonijiet tagħha sabiex ittejjeb it-tħejjija tal-pjan operattiv sussegwenti;

               25.

               Jirrikonoxxi li s-SVI xorta jeħtieġ li jirrivedi l-implimentazzjoni min-naħa tal-Aġenzija, ta’ seba rakkomandazzjonijiet “importanti ħafna” li ħarġu mill-verifiki preċedenti tas-SVI; jinnota b’mod partikolari li dawn ir-rakkomandazzjonijiet jikkonċernaw:

                           —

                           l-verifika tal-2009 dwar il-ġestjoni tal-għotjiet, u b’mod notevoli l-valutazzjoni tal-ħtieġa li jintalab ċertifikat biex tiġi pproċessata talba għall-ħlas, it-tħejjija ta’ politika dwar verifiki u kontrolli, il-ftehim legali dwar il-pjan operattiv mal- imsieħba, u d-deskrizzjoni tal-kriterji ta’ valutazzjoni,

                           —

                           l-verifika ta’ segwitu 2008 dwar Sistema ta’ Kontroll Intern, u b’mod partikolari persunal adegwat biex tikseb l-objettivi tagħha,

                           —

                           l-verifika 2007 dwar Sistema ta’ Kontroll Intern, u b’mod partikolari r-reviżjoni tal-proċedura ta’ reġistrazzjoni u deskrizzjoni u komunikazzjoni tajba u kompluta tal-impjieg, lill-persunal;

               26.

               Jagħti attenzjoni lir-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

               27.

               Jirreferi, fir-rigward tal-kummenti l-oħrajn li jakkupanjaw id-Deċiżjoni tiegħu għal kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 39.

      (2)  ĠU L 248, 16.9.2002, p. 1.

      (3)  ĠU L 349, 25.11.2004, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 224.

      (6)  ĠU L 64, 12.3.2010, p. 1016.

      (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).